Šiuolaikinio šokio spektaklis-performansas T H E O / Lukas Karvelis
2024-06-06 17:00 (Europe/Helsinki)
BIRŽELIO 6 d., ketvirtadienis 17:00 val.
VIETA: Autobusų stotelė prie teatro (Tilžės g. 155)
ŽANRAS: šiuolaikinio šokio spektaklis-performansas
TRUKMĖ: 40 min.
REKOMENDUOJAMA: mėgstantiems stebėti žmones ir aplinką, vertinantiems aukštą šokio judesio kokybę, stabtelėti, einantiems pro šalį.
RENGINYS NEMOKAMAS
Spektaklio aprašas: THEO – tai šiuolaikinio šokio spektaklis, pasakojantis istoriją apie intravertą, kurio elgesys veikiamas aplinkos ima keistis. Pagrindinis veikėjas pamažu įninka į žmones, į dėmesį, į aplinką. Tačiau įvyksta paradoksas – kuo labiau jis įsipainioja į šias priklausomybes, tuo laisvesnis jis tampa. Ar ši raiškos laisvė yra tikra, ar visgi ji kyla iš poreikio jaustis saugiai savo aplinkoje? Nors pakankamai peno apmąstymams suteikia ir pati šokio tema, jo sėkmė slypi judesio kokybėje ir vietos, kurioje vyksta pasirodymas, laikinume. Pasirodymas sukurtas taip, kad jį būtų galima atlikti viešai, autobusų stotelėje, tad net paprasčiausias „Theo’“ stebėjimo veiksmas jau pats savaime yra performatyvus. Žiūrovai pasirodymą gali stebėti iš dviejų vietų: iš pačios autobusų stotelės, kurioje jis ir vyksta arba iš kitos gatvės pusės, iš kurios pasirodymas stebimas atsitraukus, kiek vojeristiškai. Bet kuriuo atveju, inscenizacija įtraukia žiūrovą į pasirodymą, o autobusų stotelė ir toliau atlieka savo funkciją viso pasirodymo metu: prisideda judesiu, generuojamu pravažiuojančių autobusų, kurie vis paslepia sceną, ir vis atveža ir išveža iš jos nieko apie pasirodymą nenutuokiančius keleivius.
Atlikėjas: Lukas Karvelis
Plačiau: https://teatrodromas.lt/t-h-e-o-lukas-karvelis/
Renginio metu bus fotografuojama/filmuojama viešinimo tikslais.

Iglės ir Tado koncertas
2024-06-06 18:00 | Chaimo Frenkelio viloje
2024 m. birželio 6 d., ketvirtadienį, 18 val. Chaimo Frenkelio vilos-muziejaus parke (Vilniaus g. 74, Šiauliai) vyks romantiškas, jaukus Iglės ir Tado koncertas. Vakaro metu žavingoji „X Faktoriaus“ nugalėtoja Iglė Bernotaitytė ir puikų vokalą turintis Tadas Juodsnukis atliks ne tik geriausius savo kūrinius, bet ir naujai suskambsiančius pasaulinius hitus.

KONSTRUKT | CIRCUS KOLEKTIV (Kroatija)
2024-06-06 18:00 | Valstybinis Šiaulių dramos teatras, Tilžės g. 155, Šiauliai, 76297, Lietuva
PREMJERA!
BIRŽELIO 6 d., ketvirtadienis 18:00 val.
VIETA: Valstybinis Šiaulių dramos teatras, Didžioji salė (Tilžės g. 155)
ŽANRAS: oro akrobatika
TRUKMĖ: 50 min.
REKOMENDUOJAMA: suaugusiems ir vaikams 9+, aštrių pojūčių mėgėjams, turintiems humoro jausmą
Kritimas – baisiausias įvykis galintis nutikti scenoje cirko menininkui, o ypač akrobatui. Visgi, spektaklyje „Konstrukt” tai tampa centrine pasirodymo ašimi. Spektaklyje kvestionuojamas cirko menininkų kaip superherojų įvaizdis, netgi atvirkščiai, siūloma pažvelgti į juos destruktyviai, kaip į beviltiškus pamišėlius, desperatiškai siekiančius pripažinimo, katarsio ir besidalinančius šia frustracija su pasauliu. Susitaikymas, pasidavimas, kietakaktiškos pastangos iki išsekimo… arba iki suvokimo, jog sėkmė ir nesėkmė tėra proto konstruktai. „Konstrukt” tai spektaklis apie nesėkmę ir kovą su neteisingais pasirinkimais. Pasirodyme naudojami oro akrobatikos įrenginiai yra nestabilūs, nesaugūs ir netinkami naudoti, tačiau personažai renkasi kvailai bandyti atlikti pasirodymą ir deda visas pastangas į jau pralaimėtą kovą, bet galiausiai susiduria su klausimu – kaip priimti nesėkmę?
* Spektaklio eskizas 2022-2023 m. nominuotas „Circusnext” programoje.
* Renginyje laukiami vyresni nei 9 metų lankytojai. Jei lankysitės su mažamečiais vaikais, prašytume vietas rinktis arčiau išėjimo, kad prireikus galėtumėte palikti salę netrukdydami kitiems žiūrovams. Dėkojame už supratingumą.
Pristato: šiuolaikinio cirko festivalis „Cirkuliacija”
Autorė: Dora Komenda
Atlikėjai: Klarai Barišić, Georginai Cassels, Georgianai Johnson
Šviesos dizainas: Domagoj Šoić
Garso dizainas: Mišo Komenda
Produkcija: Cirkus Kolektiv, Koprodukcija: circusnext
Plačiau: https://teatrodromas.lt/konstrukt-circus-kolektiv-kroatija/
Renginio metu bus fotografuojama/filmuojama viešinimo tikslais.

Meninė akcija DŽIAUGSMO UPĖ / BE KOMPANIJOS
2024-06-07 12:00
BIRŽELIO 7 d., penktadienis 12:00 val.
VIETA: prie Povilo Višinskio paminklo (Vilniaus g. 130)
RENGINYS NEMOKAMAS
ŽANRAS: meninė akcija
TRUKMĖ: 1 val.
REKOMENDUOJAMA: interaktyvaus gatvės meno gerbėjams, besimėgaujantiems laisve, kasdienybės „desertais” ir siurprizais
Gatve rieda 2500 juodų kamuolių. Tarsi pajautę laisvę, jie juda įvairiomis kryptimis ir veikiami gravitacijos jėgos įsiterpia į peizažą, kurdami naują pažįstamos gatvės veidą. Meninė akcija kuriama apmąstant laisvės ir realumo santykį, o jos atlikime gimsta platūs šiandienos kontekstų ir aplinkybių įvaizdžiai, kurių kiekvienas yra teisingas. Galbūt laisvė – tik miražas? Oazė, kurią norime pasiekti, kad taptume geresniais? Tai santykinis dydis, nusakantis atstumą iki tikslo, kuris didėja tolygiai su įdedamų jį pasiekti pastangų kiekiu.
Idėjos autorius: Paulius Markevičius
Prodiuseris: VšĮ Be kompanijos
Plačiau: https://teatrodromas.lt/dziaugsmo-upe/
Renginio metu bus fotografuojama/filmuojama viešinimo tikslais.

Koncertas „Birželio Allegro“
2024-06-07 18:00
Tradicija tapęs Šiaulių miesto koncertinės įstaigos „Saulė“ organizuojamas ciklas „Saulės vasaros koncertai“ kviečia visus Šiaulių miesto gyventojus ir miesto svečius pasimėgauti gyva muzika gryname ore! Profesionalūs kolektyvai – Šiaulių bigbendas, Šiaulių pučiamųjų orkestras, Šiaulių kamerinis orkestras „Camerata Solaris“ – ir jų geri bičiuliai bei kolegos pripildys Šiaulių miesto bulvaro amfiteatrą bei kitas miesto erdves kokybiškos muzikos garsais. Kviečiame apsilankyti ciklo „Saulės vasaros koncertai“ renginiuose!

Birželio 7 d. 18 val. koncertas „Birželio Allegro“
Dalyvauja: Šiaulių bigbendas (meno vad. R. Ašmanis), Šiaulių kamerinis orkestras „Camerata Solaris“ (meno vad. V. Čepinskis), Šiaulių pučiamųjų orkestras (meno vad. S. Vaičiulionis), Šiaulių berniukų ir jaunuolių choras „Dagilėlis“ (meno vad. R. Adomaitis).
Solistai: Liudas Mikalauskas (bosas), Egidijus Bavikinas (tenoras), Jonas Vozbutas (akordeonas), Vilhelmas Čepinskis (smuikas), Viktorija Čepinskienė (smuikas), Jūratė Stakvilevičienė (smuikas).
Dirigentai: Vilhelmas Čepinskis, Sigitas Vaičiulionis, Raitis Ašmanis, Remigijus Adomaitis, Gediminas Brūzga.

Įėjimas su kvietimais! Kada bus galima pasiimti kvietimus informuosime artėjant renginiui.
RENGINIO VIETA
Koncertų salė „Saulė“, Tilžės g. 140, Šiauliai

Grupės „Pelenai“ geriausių dainų koncertas
2024-06-07 18:00 | Chaimo Frenkelio viloje
2024 m. birželio 7 d., penktadienį, 18 val. Chaimo Frenkelio vilos-muziejaus parke (Vilniaus g. 74, Šiauliai) vyks grupės „Pelenai“ geriausių dainų koncertas. Vakaro metu skambės jau klasika tapusios ir naujai įrašytos grupės dainos: „Laiškai“, „Lopšinė“, „Aš pavargau“, „Sudie“ ir daug kitų gerai klausytojams žinomų dainų.

Bilietai>>>

Organizatorius: Bleu de Frenkel restoranas

INFORMACIJA APIE RENGINĮ

Data:
2024-06-07

Laikas:
18:00

Vieta:
Chaimo Frenkelio vilos-muziejaus parkas

Adresas:
Vilniaus g. 74, Šiauliai

Spektaklis akmeniui HOW TO SWIM / AKMUO IR TAUTVYDAS GALKAUSKAS
2024-06-07 20:00
BIRŽELIO 7 d., penktadienis 20:00 val.
VIETA: Galerija „Garažas” (Liejyklos g. 7a)
ŽANRAS: spektaklis akmeniui
TRUKMĖ: 60 min.
REKOMENDUOJAMA: suprantantiems anglų kalbą, norintiems pamatyti unikalų aktoriaus ir akmens duetą
Kūrinys atliekamas anglų kalba
RENGINYS NEMOKAMAS
Reikalinga registracija, nurodant dalyvaujančių asmenų skaičių
Pramogų pasaulyje esame įpratę matyti veikėjus žmones, bet ką daryti, jei pagrindinis spektaklio veikėjas būtų akmuo? Šiame spektaklyje didžiausias dėmesys bus skiriamas pagrindiniam šio pasirodymo veikėjui – talentingam akmeniui, jo fizinei išvaizdai ir gebėjimams, taip pat jo įtakai kitiems veikėjams ir siužetui. Žmonės iš pradžių skeptiškai vertina akmens sugebėjimus ir laiko jį paprastu akmeniu, tačiau praleidžiant daugiau laiko su akmeniu žiūrovai pradeda įžvelgti jo talentus ir akmuo nušvinta nauja šviesa. Spektaklio metu stebėsite, kaip akmuo tampa vilties ir įkvėpimo simboliu.
O dabar apie spektaklį: Galime iš tikrųjų rašyti, bet ką kadangi Akmuo nemoka lietuviškai. Angliškas aprašymas skamba gražiau, tačiau jis skirtas tik pamaloninti Akmenį. Jeigu norite galite jį išsiversti patys. Tačiau aš atskleisiu jums paslaptį, kad pasinaudojau Akmeniu darydamas meninį tyrimą. Tyrimo pabaigoje priėjau išvadą, kad Akmuo yra negyvas objektas, jis tik apsimeta, kad kažką supranta ir jaučia. Juo negalima pasitikėti. Bet iš principo šiame spektaklyje Akmuo tiesiog mokosi plaukti.
I must apologize to Lithuanians because I’m writing everything in English. I’m doing it because stones understand only English, and some of them can also read this.
In the world of entertainment, we are used to seeing human protagonists, but what if the main character in a show was a stone? Or should I call it rock? Well, it doesn’t matter. Surprisingly, there is a show out there that has taken this creative leap. This performance will focus on the main character in this show, a talented stone, and explore its physical appearance, talents, and abilities, as well as its impact on the other characters and the plot.
At first glance, the stone may seem like a simple and unremarkable object. However, upon closer inspection, it becomes clear that there is something special about it. The stone is rough and jagged, with a unique pattern of colors and lines that give it a distinctive appearance. It is also surprisingly heavy for its size, which adds to its mystique.
Autorius ir atlikėjas – Tautvydas Galkauskas
Plačiau: https://teatrodromas.lt/how-to-swim/
Renginio metu bus fotografuojama/filmuojama viešinimo tikslais.

UŽPUSTYTI / ŠEIKO ŠOKIO TEATRAS
2024-06-08 17:00
BIRŽELIO 8 d., šeštadienis, 17:00 val.
VIETA: Salduvės piliakalnis
ŽANRAS: šokio ir istorijos spektaklis su ausinėmis
TRUKMĖ: 60 min.
REKOMENDUOJAMA: norintiems pasinaudoti unikalia galimybe mintimis nusikelti į Nidos kopas, turintiems lakią vaizduotę ir mėgstantiems poetinį-muzikinį pasakojimą
Įvertintas ir žiūrovų pamėgtas spektaklis apie Neringos kopas bus rodomas ne mažiau mistiškoje Šiaulių vietoje – prie Salduvės piliakalnio. Tai poetinis pasakojimas apie Neringos kaimus ir čia gyvenusias ar trumpam stabtelėjusias įdomias asmenybes, kurių istorijos, kaip ir Neringos kaimai jau užpustyti vėjyje dūzgiančių smilčių. Spektaklis lakoniškomis judesio, muzikos ir balso kalbomis perteiks čia gyvenusių žmonių likimus per šimtmečius kintančio kraštovaizdžio fone. Spektaklio siužetas sudarytas iš paslaptingų fragmentų – išnykę kaimai, Liudviko Rėzos dainos, Pašto kelias Prūsija – Peterburgas, karalienės Luizės gestas, Tomo Manno buitis ir būtis, Simonos de Beauvoir ir Žano Polio Sartro pėdos, Nidos dailininkų kolonijos potėpiai. Šokio ir istorijos spektaklis „Užpustyti” paprastai rodomas ant Parnidžio kopos, nuo kurios atsiveria Nidos gyvenvietė ir užpustytos istorijos puslapiai. Šokėjų kūnų ir gamtos vaizdinys atlieps istorinį-poetinį-muzikinį pasakojimą, girdimą per ausines, ir atskleis Kuršių nerijos magiškąjį realizmą.
2019 metais spektaklio kūrybinė komanda nominuota „Auksiniam scenos kryžiui”.
Režisūra: Agnija Šeiko
Choreografija: A. Šeiko, Inga Kuznecova
Muzika: Kristijonas Lučinskas, Benas Šarka ir „AOUM”
Tekstai: Sondra Simana
Kostiumai: Sandra Straukaitė
Choreografija, atlikimas: Šeiko šokio teatras
Prodiuserė: Judita Strumilaitė, „Šeiko šokio teatras”
Plačiau: https://teatrodromas.lt/uzpustyti/
Renginio metu bus fotografuojama/filmuojama viešinimo tikslais.

POJŪČIŲ ŽYGIS: miesto, gamtos ir savęs pažinimo kelionė / 9 ZUIKIAI
2024-06-09 12:00 - 17:00
BIRŽELIO 9 d., sekmadienis, 12:00 val.
Žygio pradžia: Prisikėlimo aikštė
ŽANRAS: interaktyvi edukacinė kelionė
TRUKMĖ: 2 val.
REKOMENDUOJAMA: jaunimui, vaikams +12 ir visiems, norintiems geriau pažinti miesto aplinką, tvarumo dėsnius ir savo unikalumą; labiau už kalbas vertinantiems pastangas veikti
RENGINYS NEMOKAMAS. Registracija baigta.
Neilgoje kūrybiškai organizuotoje kelionėje nuo Prisiskėlimo aikštės iki ežero pakrantės prie „Lapės” sužinosite daug įdomių dalykų apie miesto ir gamtos ryšį, ekologijos svarbą ir kiekvieno mūsų indėlį į tvaresnį, švaresnį pasaulį. Ar girdėjote apie gamtos intelektą ir gamtojauta? Šis patyriminis žygis apie tai – apie kiekvieną iš mūsų, mūsų santykį su aplinka, gamta ir savo prigimtį. Dalyviai kviečiami tyrinėti miesto gamtą per visus šešis sensorinius jutimus: klausą, regą, uoslę, skonį, lytėjimą ir intuiciją. Žygis yra neskubus, atpalaiduojantis ir žaismingas. Jo metu atliekami įvairūs individualūs ir grupiniai pratimai bendrame rate. Gali būti, kad tos kelios valandos negrįžtamai pakeis jūsų gyvenimą ir mąstymą. Bet kuriuo atveju, sužinosite daug įdomių klimato švietimo, gamtos mokslų ir gamtojautos faktų, geriau pažinsite save, užmegsite naują ryšį su supančia aplinka. Žygio dalyvius lydės Sandra Galdikaitė – Europos klimato pakto ambasadorė, fasilitatorė, kūrybininkė, patyrusi „minkštųjų” įgūdžių praktikė.
Organizatorius: MB „9 zuikiai”
Plačiau: https://teatrodromas.lt/9-zuikiai/
Renginio metu bus fotografuojama/filmuojama viešinimo tikslais.

RADVILA DARIUS, VYTAUTO | KAROLIS KAUPINIS | OPEROMANIJA
2024-06-09 19:00
BIRŽELIO 9 d., sekmadienis, 19:00 val.
SUSITIKIMO VIETA: VŠDT Mažoji salė (įėjimas iš Varpo g.)
ŽANRAS: Muzikiniai paveikslėliai iš Lietuvos televizijos archyvų
TRUKMĖ: 60 min.
REKOMENDUOJAMA: visiems, kuriuos domina laiko, istorijos ir žmogiškos prigimties cikliškumas
„Radvila Darius, Vytauto” – tai dialogas tarp keturių instrumentalistų gyvai atliekamos muzikos ir video ištraukų iš LRT archyvų. Paskutiniais devintojo dešimtmečio metais Lietuvos televizijoje baigėsi cenzūros laikotarpis. Eterį užplūdo ilgus metus kauptos problemos, pasiūlymai ir komentarai – visi panoro išsikalbėti. Formaliai vis dar neturėdami laisvės, žiūrovai greitai įsitraukė į naujos tapatybės, herojų ir geresnės ateities vizijos paieškas. Muzika, komentuojanti to laiko vaizdus, įtraukia žiūrovus į tragikomišką problemų naratyvą, prasidėjusį prieš trisdešimt metų ir besitęsiantį iki pat šių dienų.
Kūrinyje praeities nostalgiją keičia ironija dvelkiančios devintojo ir dešimtojo dešimtmečių garsinės interpretacijos, o koliažinėje atmosferoje nuolat iškyla absurdiškų pasikartojimų ir sentimentalių intarpų inspiruojami klausimai: ar visa tai yra „lietuviško” charakterio paieškos, ar žmogiškos būties ir buities kasdienybė?
Kūrinyje panaudota vaizdo medžiaga iš LRT archyvo: 1989–1991 m. laidų „Veidrodis”, „Akistata”, „Vilnius ir vilniečiai”, „Sekmadienio rytą” fragmentai.
Kūrybinė grupė: Karolis Kaupinis, Birutė Kapustinskaitė, Arnas Mikalkėnas, Kristupas Gikas, Kazimieras Jušinskas, Simonas Kaupinis, Goda Palekaitė, Julius Kuršis, Ervinas Gresevičius, Ignas Juzokas
Prodiuseris – Operomanija
Partneriai: LRT, Lietuvos tarpdisciplininio meno kūrėjų sąjunga
Kūrinys lietuvių kalba su angliškais subtitrais.
Plačiau: https://teatrodromas.lt/radvila-darius-vytauto/
Renginio metu bus fotografuojama/filmuojama viešinimo tikslais.

Dominyko Klajumo „stand up“ pasirodymas „Geriau jau patylėčiau“
2024-06-10 20:00 | Šiaulių kultūros centro Kamerinė salė (Aušros al. 31)
Birželio 10 d. 20 val. Šiaulių kultūros centre vyks Dominyko Klajumo „stand up“ pasirodymas „Geriau jau patylėčiau“.
Kai tik jis praveria burną, pasigaili. Gerai, kad dar yra vieta, kurioje už jo kalbas moka pinigus.
Renginio trukmė: ~1 val. 30 min.

Marko Žukausko „stand up“ pasirodymas „Banditas“
2024-06-11 20:00 | Šiaulių kultūros centro Kamerinė salė (Aušros al. 31)
Birželio 11 d. 20 val. Šiaulių kultūros centre vyks Marko Žukausko „stand up“ pasirodymas „Banditas“.
Nuo 1997 metų tėvus, aukles, mokytojus ir niekuo dėtus aplinkinius savo išdaigomis bei dėmesio stoka terorizuojantis Markas Žukauskas yra ne kartą prisiviręs įvairios košės. Labiausiai mėgdavo manų košę su uogiene, bet kartais išsivirdavo ir avižinės, šiaip tikrai neblogai sekėsi gaminti, bet pagrindinė košė tai buvo įvairios išdaigos bei lengvi nusikaltimai.
Šio „bandito“ dosjė tikrai įspūdingas: 16 namų areštų, 2 sudaužyti automobiliai, 1 pavogtas „Manija“ batonėlis (už jį M. Žukauskas praleido 3 valandas policijos areštinėje), 1 kartą pagautas vairuojantis be vairuotojo pažymėjimo, 12 pabėgimų iš namų naktį į įvairias išgertuves bei vakarėlius, ŠIMTAI praleistų pamokų…
Čia buvo išvardyti tik jo paauglystės nusikaltimai, nes suėjus pilnametystei Markas išvyko gyventi į Vilnių – jurisdikciją, kurioje pagrindinis mūsų komisaras, Marko mama, nebeturi tiek galios jį stebėti ir rinkti medžiagą apie jo žygdarbius. Net nėra abejonės, kad didžioji dalis nusižengimų toliau vyko sostinėje. Deja, apie juos informacijos nebeturime… Tačiau, aišku tik viena – Markas Žukauskas yra velniškai juokingas komikas, jau 7 metus sėkmingai juokinantis Lietuvos žmones. Į 2024 metus jis žengia su nauja solo „stand up“ programa pavadinimu „Banditas“. Mūsų dienraštis gali patikinti – pamatyti šį pasirodymą yra būtina!
N-16
Renginio trukmė: ~1 val. 30 min.

Šiuolaikinė muzikinė komedija AMERIKA PIRTYJE / TAŠKO TEATRAS
2024-06-11 20:00
BIRŽELIO 11 d., antradienis, 20:00 val.
VIETA: Žaliūkių malūnininko sodyba (Architektų g. 73)
ŽANRAS: šiuolaikinė muzikinė komedija
TRUKMĖ: 1 val. 30 min.
REKOMENDUOJAMA: visiems, norintiems smagiai praleisti vakarą gyvos muzikos, improvizacijų ir komiškų situacijų kupiname renginyje; vaikams 7+
Pirmoji originali lietuviška komedija „Amerika pirtyje” teatro iš Klaipėdos dėka po beveik 125 metų pavirto muzikine komedija, skirta šių dienų žiūrovui! Scenografijos autorė Renata Valčik spektaklyje meistriškai kuria provincijos atmosferą – panaudotos automobilio padangos čia atstoja baldus, o išradingai išraitytos ir ryškiomis spalvomis nudažytos gulbės – tikrų tikriausias provincijos meninio „skonio” liudijimas. Iki skausmo atpažįstami šiuolaikinio lietuviško kaimo ženklai privers kvatotis iš visos širdies. Šią komediją lydi gyvai aktorių atliekama muzika, meistriškai atliekamos vokalinės partijos, ryškūs kostiumai ir grimas, daug nuotaikingos improvizacijos, jaunystės šėlsmo, lengvumo, žaidimų ir laisvės. Tačiau pagrindinė idėja, kaip ir Keturakio laikais išlieka ta pati – visada geriau ten, kur mūsų nėra!
Kūrybinė komanda:
Režisierius: Valentinas Masalskis
Scenografijos ir kostiumų dailininkė: Renata Valčik
Kompozitorius: Kristupas Biržietis
Dainų tekstų autorė: Karolina Kuzborska
Orkestras: Kristupas Biržietis, Marius Pažereckas, Elzbieta Girkantaitė, Rugilė Žilevičiūtė, Aurimas Bareikis
Vaidina: Aistė Alksnytė, Kristupas Biržietis, Jūratė Martinaitytė, Paulius Kavoliūnas, Solveiga Reklaitytė, Donatas Mickūnas, Karolina Kuzborska, Gediminas Povilavičius
*Durys atsidaro 17.30 val.

Plačiau: https://teatrodromas.lt/amerika-pirtyje/
Renginio metu bus fotografuojama/filmuojama viešinimo tikslais.

DULKĖTI VEIDRODŽIAI / NO SHOES
2024-06-12 14:00 - 17:00
BIRŽELIO 12 d., trečiadienis, 14:00 val.
VIETA: Didždvario gimnazijos kiemelis, Vilniaus g. 188
TRUKMĖ: 70 min + diskusija
ŽANRAS: Interaktyvus spektaklis jaunimui
REKOMENDUOJAMA: 14+, jauniems žmonėms, norintiems geriau suprasti save ir kitus, visiems suaugusiems, besidomintiems jaunimo reikalais
RENGINYS NEMOKAMAS
Reikalinga registracija, nurodant dalyvaujančių asmenų skaičių
Tai spektaklio aktoriaus ir dramaturgo Raimondo Klezio autobiografiniais faktais paremtas kūrinys, pasakojantis jaunystės patirtis augant provincijoje. Pagrindinė tema – nemeilė šeimoje, mokykloje, tarp draugų bei tos nemeilės poveikis jauniems žmonėms, pasireiškęs svaigalų vartojimu, nusikalstamomis veiklomis, dėl ko ne vienas baigė savo dienas įkalinimo įstaigose ar net pasitraukdamas iš gyvenimo.
Kūrybinė komanda:
Režisierė: Ieva Jackevičiūtė
Aktorius ir dramaturgas: Raimondas Klezys
Plačiau: https://teatrodromas.lt/dulketi-veidrodziai/
Renginio metu bus fotografuojama/filmuojama viešinimo tikslais.

Šiaulių miesto vaikų vokalinės muzikos šventė „Linksmasis vėjas“
2024-06-12 17:00 | Bulvaro amfiteatras
Birželio 12 d. 17 val. Šiaulių bulvaro amfiteatre (Vilniaus g. 153) vyks Šiaulių miesto vaikų vokalinės muzikos šventė „Linksmasis vėjas“.

Renginio trukmė: ~2 val.

Spektaklis-koncertas MAKE LOVE / TEATRONAS
2024-06-13 19:00
BIRŽELIO 13 d., ketvirtadienis, 19:00 val.
VIETA: „LEVEL 2“ šokių klubas (Vasario 16-osios g. 52)
ŽANRAS: spektaklis-koncertas
TRUKMĖ: 1 val. 20 min.
REKOMENDUOJAMA: N-16; visiems, kurių negąsdina S raide paženklintas menas
Tai originalus, drąsaus turinio ir formos spektaklis apie tai, kas mums visiems rūpi, bet viešai nesakoma. Gildo Aleksos režisūra, „Teatrono” aktorių atlikimas, Jokūbo Tulabos muzika, Kristinos Marijos Kulinič dramaturginis stilius, Agnietės Lisičkinaitės požiūris į scenoje judančius kūnus susipina į sunkiai nusakomo žanro spektaklį – koncertą, skirtą sekso temai. Jo metu išgirsite visos kūrybinės komandos bendrai parašytas dainas, kurios sukasi apie svarbų, bet dažnai nutylimą mūsų gyvenimo dalį. Pasirodo, kad viskas, apie ką kartais nejauku kalbėti, gali tapti malonumu niūniuoti. Grožinės literatūros, publicistikos ir realių konsultacijų su seksologe pagrindu sukurtame spektaklyje kalbama apie intymius dalykus ir su tuo susijusias problemas, su kuriomis susiduria įvairių seksualinių patirčių turintys žmonės. Spektaklis apie tai, apie ką nejauku kalbėti atvirai. Tačiau jo kūrėjai drąsiai prisiima gėdą sau ir išdrįsta žiūrovams pasiūlyti tai, ko lietuviška scena iki šiol nesiryžo.
Kompozitorius: Jokūbas Tulaba
Režisierius: Gildas Aleksa
Choreografė: Agnietė Lisičkinaitė
Dramaturgė: Kristina Marija Kulinič
Kostiumų dailininkė: Rūta Kyguolytė
Režisieriaus asistentė: Greta Mecelicaitė
Vaidina: Milda Naudžiūnaitė, Roberta Sirgedaitė, Kasparas Varanavičius, Karolis Kasperavičius
Dainų autoriai: VISA kūrybinė komanda

Plačiau: https://teatrodromas.lt/make-love/
Renginio metu bus fotografuojama/filmuojama viešinimo tikslais.

Gedulo ir vilties dienos minėjimas
2024-06-14 15:30 - 17:00
11.59 val. tremtinių ir politinių kalinių atminimo ir pagerbimo akcija „Atminties neištremsi“
Skveras prie Šiaulių miesto savivaldybės, Vasario 16-osios g. 62
Org. Lietuvos jaunimo organizacijų taryba
15.30 val. Gedulo ir vilties dienos minėjimas
Dalyvauja atlikėja Rasa Serra ir kanklininkė Ingrida Sparauskaitė-Kurienė, Šiaulių kultūros centro choras „Tremtinys“ (meno vad. R. Pečeliūnas). Vedėja Virginija Kochanskytė
Geležinkelio rampa
Org. Šiaulių kultūros centras
17 val. šv. Mišios, skirtos aukoms pagerbti
Šiaulių Šv. apaštalų Petro ir Pauliaus katedra, Aušros tak. 3
18 val. koncertas „Motinos malda“, skirtas Gedulo ir vilties dienai paminėti
Dalyvauja Adrijana Balsytė (sopranas), Juozas Janužas (tenoras), Artur Lisovs (vargonai, Latvija), Šiaulių pučiamųjų orkestras (meno vad. ir dirig. S. Vaičiulionis, dirig. G. Brūzga). Dirigentas Gediminas Brūzga. Vedėja Raimonda Sližienė
Šiaulių Šv. apaštalų Petro ir Pauliaus katedra, Aušros tak. 3
Org. Šiaulių miesto koncertinė įstaiga „Saulė“
19 val. koncertas, skirtas Gedulo ir vilties dienai
Dalyvauja VII tarptautinio Sauliaus Sondeckio smuikininkų ir violončelininkų konkurso jaunieji atlikėjai, Zakhar Bron (smuikas, Vokietija / Šveicarija), David Geringas (violončelė, Lietuva / Vokietija). Vedėja aktorė Nomeda Bėčiūtė
Šiaulių Švč. Mergelės Marijos Nekaltojo Prasidėjimo bažnyčia, Gegužių g. 57
Org. Sauliaus Sondeckio menų gimnazija

Europos archeologijos dienos
2024-06-14 16:00 - 17:00
2024 m. birželio 14 d., penktadienį, 16 val. Šiaulių istorijos muziejuje (Aušros al. 47, Šiauliai) vyks Europos archeologijos dienų renginys.
Renginio programa:
-Klaipėdos universiteto Baltijos regiono istorijos ir archeologijos instituto mokslo darbuotojo dr. Tomo Rimkaus ir studento Manto Pesecko paskaita „Šiaurės Lietuvos gyventojai prieš 13 000 metų: gyvenimas atšiauriomis klimato kaitos sąlygomis“. Šios paskaitos tema pasakoja apie pirmuosius Šiaurės Lietuvos gyventojus, kurie teritoriją pasiekė vėlyvojo ledynmečio laikotarpyje. Iki šiol duomenų apie šių žmonių gyvenimą buvo nedaug dėl trūkstamos archeologinės medžiagos ir jau esamos tyrimų.
Naujausi archeologinių artefaktų tyrimai iš Šiaulių „Aušros“ muziejaus ir Lietuvos nacionalinio muziejaus suteikia naujų duomenų apie šiuos žmones, jų gyvenimo būdą, ekonomiką, įrankių gamybą ir adaptaciją atšiauriame klimate.
-Titnaginių įrankių demonstracija. Jų formos ir tipai, padėję išgyventi priešistorės žmonėms.
– Šiaulių „Aušros“ muziejaus restauratorės Audronės Salatkaitės pristatymas „Archeologinio radinio kelias: nuo fiksavimo in situ iki ekspozicijos vitrinos“.
Sužinosite visą kelią nuo prevencijos, lauko konservavimo ir pilno restauravimo, ruošiant eksponatą saugojimui ir eksponavimui.
Renginys nemokamas.
INFORMACIJA APIE RENGINĮ

Data:
2024-06-14

Laikas:
16:00 val.

Vieta:
Šiaulių istorijos muziejus

Adresas:
Aušros al. 47, Šiauliai

JULIETA | GABRIELA MUÑOZ (MEKSIKA)
2024-06-14 19:00
BIRŽELIO 14 d., penktadienis, 19:00 val.
VIETA: Valstybinis Šiaulių dramos teatras (Didžioji salė, Tilžės g. 155)
ŽANRAS: Klounada, fizinis teatras
TRUKMĖ: 60 min.
REKOMENDUOJAMA: visiems, vaikams 12+. Norintiems pamatyti Lietuvoje itin retą šiuolaikinio cirko žanrą – klounadą – nuostabaus grožio ir humoro kupiną spektaklį be žodžių, bet su jautriu ir prasmingu turiniu
Šiame vizualiame vienos moters fizinio teatro ir klounados spektaklyje, kalbama apie lūžį tarp jaunystės ir senatvės. Spektaklio kūrėją Gabriela Muñoz sukurti šį spektaklį įkvėpė jos močiutė. Pagrindinė veikėja Julieta tyrinėja skirtingus gyvenimo etapus ir tai, kaip su metais keičiasi mūsų savivaizdis – nesvarbu, ar Julieta ruošiasi pasimatymui su mėgstama, per televizorių rodoma dainininke, ar perpjauna paveikslus per pusę, kad jie tilptų būtent ten, kur ji nori, išlygina raukšles lipnia juosta, ar atlieka mankštą slidinėdama išsitepusi alyvuogių aliejumi. Spektaklio kūrėja ir atlikėja Gabriela Muñoz sako: „Apie senyvą amžių kalbama mažai. Man patiko būti šalia savo močiutės Julietos ir jausti, kaip ji žengia kiekvieną žingsnį, kuriuo atsisveikina su šiuo žemiškuoju savo gyvenimo tarpsniu. Mačiau kaip ji, būdama 83 metų, su grupele draugių „džiazo našlių”, kaip jos save vadino, ėjo į grožio saloną gerti romo su kola ir rūkyti cigarų, žiūrėjau į jos akis už storastiklių akinių ir man buvo smagu stebėti, kaip ji mirksi pagal melodiją krutindama lūpas, kaip iškiša mažą rankelę pro langą, kad pažiūrėtų, koks oras, ir tada nusprendžia, kaip apsirengti, girdėjau, kaip ji tobulai groja pianinu, jau neprisimindama, kas tokia yra. Julieta – laisva, linksma, kūrybinga, išdidi ir flirtuojanti siela, dosni moteris, kuri mane daug ko išmokė apie gyvenimą, kurį vieną dieną norėčiau turėti. Kad sutalpintų humorą ir iki kraštų prasmės sklidino gyvenimo niuansus, šis mano močiutės Julietos gyvenimo įkvėptas kūrinys peržengia tiesioginio pasakojimo ribas”.
Pristato: Šiuolaikinio cirko festivalis – Curkuliacija
Režisierė ir atlikėja Gabriela Muñoz
Kostiumų dizainas: Rebekka Dornhege Reyes
Scenografija: Rebekka Dornhege Reyes ir Gemma Raurell Colomer
Šviesų dizainas ir techninis operatorius: Aurora Rodriguez
Montažas: Jaume Grau
Prodiuserė: Heleen De Boever
Nuotraukos: Antonia Fritche
Bendrai prodiusuota su Ruhrfestspiele, Recklinghausen ir Chämaleon, Berlynas ir remiant MICC (Marché International du Cirque Contemporain) ir FONCA
Plačiau: https://teatrodromas.lt/julieta/
Renginio metu bus fotografuojama/filmuojama viešinimo tikslais.

NEBYLI ŽUVIES BURNA / ROBERTA STONKUTĖ
2024-06-14 20:30
BIRŽELIO 14 d., penktadienis 20:30 val.
VIETA: Dailės mokyklos vitrinos, bulvaras (Vilniaus g. 126)
ŽANRAS: socialinė paroda
TRUKMĖ: 3 val. 30 min.
REKOMENDUOJAMA: visiems socialinių tinklų vartotojams
RENGINYS NEMOKAMAS
Vidutiniškai prie telefono ekrano per dieną žmogus praleidžia apie 3 val. 30 min. Per daug laiko praleidžiamo žiūrint į mobiliojo ekraną gali sukelti daugybę problemų. Dažniausiai pasireiškiantys simptomai yra šie:
• galvos skausmas,
• neryškus matymas,
• smegenų rūkas,
• akių įtempimas,
• miego problemos (nemiga),
• pykčio priepuoliai,
• problemų sprendimo įgūdžių trūkumas,
• nutukimas,
• lėtinės kaklo ir nugaros problemos,
• depresija,
• nerimas.
Kurie iš jų tinka man, tinka tau?
INSTRUKCIJA ŽIŪROVUI:
Socialinė paroda trunka 3 val. 30 min. – tiek, kiek vidutiniškai per dieną praleidžiame žiūrėdami į mobilaus telefono ekraną. Aš į jį žiūriu*. Tu žiūri į mane žiūrinčią. Gali žiūrėti kiek nori. Gali filmuoti(s) ir fotografuoti(s).
*Gali pasireikšti įvairių viršuje išvardintų simptomų.
Plačiau: https://teatrodromas.lt/nebyli-zuvies-burna/
Renginio metu bus fotografuojama/filmuojama viešinimo tikslais.

Festivalis „Big Band Festival Šiauliai 2024“
2024-06-15 08:00 - 2024-06-16 17:00
15-asis tarptautinis festivalis „Big Band Festival Šiauliai 2024“ birželio 12, 15 ir 16 dienomis šiauliečius bei miesto svečius sukvies pasimėgauti profesionaliais muzikos garsais! Klausytojus koncertų salėje „Saulė“ ir Saulės Laikrodžio aikštėje džiugins bigbendai ir džiazo kolektyvai ne tik iš Lietuvos, bet ir iš užsienio!

Visi festivalio koncertai nemokami!
PROGRAMA

BIRŽELIO 12 d. (trečiadienį). Koncertų salė „Saulė“.

18:00–19:20 val. Šiaulių bigbendas (LT), solistė Aija Vitolina (LV) ir akordeonininkas Jonas Vozbutas (LT). Meno vadovas ir dirigentas Raitis Ašmanis.

BIRŽELIO 15 d. (šeštadienį). Saulės Laikrodžio aikštė.

17:00–18:00 val. Klaipėdos džiazo orkestras (LT), vokalistas Errico Cutolo ir gitaristas Alessandro Florio (IT). Meno vadovas ir dirigentas Kęstutis Sova.
18:20–19:20 val. Kauno bigbendas (LT), solistė Maja Mannila (FIN). Vyr. dirigentas Tomas Botyrius.

19:30–20:30 val. Vilnius JJAZZ Ensemble (LT), vadovas Jievaras Jasinskis.

20:40–21:40 val. Šiaulių bigbendas (LT), solistas Anyanya Udongwo (NG). Meno vadovas ir dirigentas Raitis Ašmanis.

BIRŽELIO 16 d. (sekmadienį). Saulės Laikrodžio aikštė.

15:00–16:00 val. Šiaulių „Romuvos“ gimnazijos džiazo orkestras „Romuva“ (LT). Meno vadovas ir dirigentas Romualdas Žukauskas.
16:15–17:15 val. Jelgavos bigbendas (LV), klarnetininkas Aldis Kolosovs (LV). Meno vadovas ir dirigentas Raitis Ašmanis.
17:30–18:30 val. Ukrainos nacionalinės P. I. Čaikovskio muzikos akademijos bigbendas „SaraBanda“ (UA). Meno vadovas Oleksandr Saratskyi.
Vedėja – Raimonda Sližienė.

„Draugystės koncertas“
2024-06-20 12:00
Tradicija tapęs Šiaulių miesto koncertinės įstaigos „Saulė“ organizuojamas ciklas „Saulės vasaros koncertai“ kviečia visus Šiaulių miesto gyventojus ir miesto svečius pasimėgauti gyva muzika gryname ore! Profesionalūs kolektyvai – Šiaulių bigbendas, Šiaulių pučiamųjų orkestras, Šiaulių kamerinis orkestras „Camerata Solaris“ – ir jų geri bičiuliai bei kolegos pripildys Šiaulių miesto bulvaro amfiteatrą bei kitas miesto erdves kokybiškos muzikos garsais. Kviečiame apsilankyti ciklo „Saulės vasaros koncertai“ renginiuose!
Visi koncertai nemokami! Esant blogam orui koncertai numatyti Šiaulių amfiteatre perkeliami į koncertų salę „Saulė“, Tilžės g. 140.
Birželio 20 d.12 val. „Draugystės koncertas“
Dalyvauja: folkloro ansamblis „Dürrwanger Danzfreunde“, Vokietija (vad. D. Ganter ir M. Stingel), Šiaulių miesto kultūros centro „Laiptų galerija“ folkloro ansamblis „Salduvė“ (vad. D. Daknys).
Vilniaus g. 153, Šiaulių bulvaro amfiteatras.

„Joninės. Jonvabalių naktis“
2024-06-23 21:00
Birželio 23 d. nuo 21 val. Zubovų parke bus švenčiama magiškiausia vasaros šventė – Joninės.

Joninės – viena iš seniausias tradicijas turinčių švenčių Lietuvoje, dar kitaip vadinama Kupolėmis arba Rasomis, daug kam simbolizuojasi su paparčio žiedo paieškomis, laužų deginimu ar vainikų pynimu bei jų plukdymu vandeniu.

Šiais metais Šiaulių kultūros centras kviečia Jonines sutikti su linksma koncertine programa ir kitomis veiklomis.

Bus papildyta.

Renginio trukmė: ~3 val.

Koncertas „Muzikinės formos nuo valso iki uvertiūros“
2024-06-27 12:00
Tradicija tapęs Šiaulių miesto koncertinės įstaigos „Saulė“ organizuojamas ciklas „Saulės vasaros koncertai“ kviečia visus Šiaulių miesto gyventojus ir miesto svečius pasimėgauti gyva muzika gryname ore! Profesionalūs kolektyvai – Šiaulių bigbendas, Šiaulių pučiamųjų orkestras, Šiaulių kamerinis orkestras „Camerata Solaris“ – ir jų geri bičiuliai bei kolegos pripildys Šiaulių miesto bulvaro amfiteatrą bei kitas miesto erdves kokybiškos muzikos garsais. Kviečiame apsilankyti ciklo „Saulės vasaros koncertai“ renginiuose!
Visi koncertai nemokami! Esant blogam orui koncertai numatyti Šiaulių amfiteatre perkeliami į koncertų salę „Saulė“, Tilžės g. 140.
Birželio 27 d. 12 val. „Muzikinės formos nuo valso iki uvertiūros“
Dalyvauja: Šiaulių pučiamųjų orkestras (meno vad. ir dirigentas S. Vaičiulionis, dirigentas G. Brūzga).
Vilniaus g. 153, Šiaulių bulvaro amfiteatras.

Renginys visai šeimai „Rožės kodas“
2024-06-30 11:00 - 17:00 | Chaimo Frenkelio viloje
Kviečiame į renginį visai šeimai „Rožės kodas“.
2024 m. birželio 30 d., sekmadienį, 11–17 val., Chaimo Frenkelio vilos-muziejaus parke (Vilniaus g. 74, Šiauliai) vyks renginys visai šeimai – „Rožės kodas“. Ateikite ir patirkite įsimintiną dieną, pripildytą rožių žiedų grožio ir kvapų.
Renginyje kiekvienas ras sau įdomios ir įkvepiančios veiklos. Vaikai galės džiaugtis žaidimais ir pramogomis, o suaugusieji bei senjorai – mėgautis meninėmis ir edukacinėmis veiklomis.
Įėjimas į renginį nemokamas.
RENGINIO PROGRAMA:
11–17 val.
Rožių įkvėptos meno dirbtuvės.
Išlaisvinkite savo kūrybiškumą ir sukurkite unikalius meno kūrinius, įkvėptus rožių grožio.
❀Odos dirbtuvių edukacija „Rožės žiedas“
❀Dailės dirbtuvių edukacija „Rožės eksponatai“
Lauko žaidimai, batutas ir nemokami spragėsiai vaikams.
Vaikai galės džiaugtis įvairiais lauko žaidimais ir pramogomis, šokinėti ant batuto. Susirinkusius nemokamais spragėsiais vaišins „Kąsniukų namai“.
Poezijos skaitymo erdvė.
Pasiklausykite poezijos apie rožes ir gamtą jaukioje ir ramioje aplinkoje. Čia galėsite susipažinti su muziejaus leidiniu „Rožės kodas“, patogiai įsitaisę paskaityti savo atsineštus kūrinius, atrasti bendraminčių.
Rožių arbatos stotelė.
Pasinerkite į rožių pasaulį su ypatinga arbata, kvapų degustacija ir kvapiųjų rožių paroda kartu su Botanikos sodu. Dalyvaukite smagiame „Kas dalinasi rožės vardą” žaidime ir įsigykite hidrolatų.
„aromáma“ erdvė: veido ritualai ir vaikų edukacija.
Veido ritualo pamoka su aromama rožių kosmetika: Seansai po 30 min., trumpa masažo pamokėlė sau, teisingas produktų naudojimas.
„aromáma“ produkcija: Kviesime ne tik apsipirkti, bet ir išbandyti, išsitęstuoti, pasitepti. Sužinokite apie įvairią rožių produkciją ir jų panaudojimą kasdieniame gyvenime.
Vaikų edukacijų palapinė: Vaikus kviesime pasigaminti stebuklingą kambario purškiklį.
Žiedlapių kampelis.
Šiaulių technologijų mokymo centras, Menų ir grožio paslaugų skyrius kviečia susipažinti su floristo specialybe iš arčiau. Dekoratyvinio apželdinimo darbuotojo specialybės mokiniai ir mokytojai dalinsis ypač vertingais patarimais apie rožių sodinimą, skiepijimą, auginimą ir jų perdirbimo galimybes.
Kvapnusis turgelis.
Apsilankykite kvapiajame turgelyje, kuriame galėsite įsigyti įvairių su rožėmis ir kvapais susijusių produktų.
Dalyviai: „aromáma“, „Fitsnack“, „Nerolis“, „Mano Aura“.
13, 15 ir 16 val. Ekskursija Chaimo Frenkelio vilos-muziejaus rožyne.
Leiskitės į kelionę po žydinčius rožių krūmus, kurių Chaimo Frenkelio vilos-muziejaus parke yra daugiau nei 1 700. Sužinokite apie šių kvapnių augalų istoriją ir priežiūrą.
Dalyvių skaičius ribotas. Būtina išankstinė registracija.
EKSKURSIJOSE VIETŲ NEBĖRA.
14 val. Orientacinis žaidimas vaikams „Surask rožę“.
Dalyvaukite smagiame orientaciniame žaidime, kurio metu vaikai ieškos paslėptų rožių parke. Būtina išankstinė registracija.
VIETŲ ŽAIDIME „SURASK ROŽĘ“ NEBĖRA.
Renginio metu taip pat galėsite nemokamai aplankyti Chaimo Frenkelio vilos-muziejų ir susipažinti su jo turtinga istorija bei ekspozicijomis. Ši istorinė vila ir jos parkas yra unikali vieta, kur susijungia istorija, menas ir gamtos grožis. Chaimo Frenkelio viloje-muziejuje ir parke veiks „Bleu de Frenkel“ restoranas, kuriame galėsite pasimėgauti rožių ledais.
„Rožės kodas“ – tai tęstinis renginys, pradėtas 2023 m. minint penktąjį Šiaulių rožyno gimtadienį.
Chaimo Frenkelio vilos parko rožynas buvo įveistas 2018 m. verslininko, Neaustinių medžiagų fabriko įmonių grupės vadovo, Stanislovo Grušo iniciatyva ir lėšomis. Dabar jis tapo viena gražiausių Šiaulių miesto vietų, kur kiekvienas gali pasigėrėti žydinčiomis rožėmis.
Organizatorius:
Šiaulių „Aušros“ muziejus
Laukiame Jūsų birželio 30 d. Chaimo Frenkelio vilos-muziejaus parke! Kartu kurkime nepamirštamus prisiminimus.
* Renginys gali būti atšaukiamas arba perkeliamas, esant nepalankioms oro sąlygoms.
* Renginio metu bus fotografuojama/filmuojama viešinimo tikslais.

„8 KAMBARYS“ koncertas
2024-07-05 18:00 | Chaimo Frenkelio viloje
2024 m. liepos 5 d., penktadienį, 18 val. Chaimo Frenkelio vilos-muziejaus parke (Vilniaus g. 74, Šiauliai) vyks 2024-ųjų MAMA metų hiphopo grupės apdovanojimą pelniusio dueto „8 kambarys“ koncertas.

Bilietai>>>

Organizatorius: Bleu de Frenkel restoranas

INFORMACIJA APIE RENGINĮ

Data:
2024-07-05

Laikas:
18:00

Vieta:
Chaimo Frenkelio vilos-muziejaus parkas

Adresas:
Vilniaus g. 74, Šiauliai

Liepos 6-osios renginiai
2024-07-06 - 2024-07-07
11 val. šv. Mišios
Šv. apaštalų Petro ir Pauliaus katedra, Aušros tak. 3
12 val. iškilminga Lietuvos valstybės vėliavos pakėlimo ceremonija
Dalyvauja atlikėja Ingrida Ručinskienė
Prisikėlimo aikštė
Org. Šiaulių kultūros centras

12.30 val. Olego Ditkovskio ir Sauliaus Bareikio koncertas

Šiaulių bulvaro amfiteatras, Vilniaus g. 153
Org. Šiaulių kultūros centras
13 val. koncertas „Likimo simfonija“, skirtas Lietuvos karaliaus Mindaugo karūnavimo dienai
Dalyvauja Šiaulių kamerinis orkestras „Camerata Solaris“ (meno vad. ir dirig. V. Čepinskis)
Šiaulių miesto koncertinė įstaiga „Saulė“, Tilžės g. 140
14 val. ekskursija „Kur Mindaugas sutiko Mortą?“
Reikalinga išankstinė registracija e. p. ekskursijos@visitsiauliai.lt arba tel. +370 41 523 110.
Gidas lauks Saulės Laikrodžio aikštėje
Org. Šiaulių turizmo informacijos centras
19.30 val. XXI tarptautinio Chaimo Frenkelio vilos vasaros festivalio atidarymo koncertas
Dalyvauja elektroninės muzikos roko grupė „Royce“ ir Klaipėdos kamerinis orkestras (meno vad. M. Bačkus)
21 val. visuotinis „Tautiškos giesmės“ giedojimas
Chaimo Frenkelio vilos parkas, Vilniaus g. 74
Org. Šiaulių „Aušros“ muziejus

XXI tarptautinio Chaimo Frenkelio vilos vasaros festivalio atidarymo koncertas
2024-07-06 19:30 | Chaimo Frenkelio viloje
2024 m. liepos 6 d., šeštadienį, 19.30 val. Chaimo Frenkelio vilos-muziejaus parke (Vilniaus g. 74, Šiauliai) vyks XXI tarptautinio Chaimo Frenkelio vilos vasaros festivalio atidarymo koncertas, skirtas Valstybės (Lietuvos karaliaus Mindaugo karūnavimo) dienai paminėti. Šventiniame koncerte pasirodys: Elektroninės muzikos roko grupė „Royce“ ir Klaipėdos kamerinis orkestras.

21 val. Kartu su viso pasaulio lietuviais bus giedama „Tautiška giesmė“.Festivalio atidarymo renginys yra nemokamas.

Festivalio meno vadovas – Lietuvos nacionalinės premijos laureatas, dirigentas Robertas Šervenikas.

Organizatoriai: Šiaulių „Aušros“ muziejus, VšĮ „Sielai“Pagrindiniai rėmėjai: Šiaulių miesto savivaldybė, Lietuvos kultūros tarybaRėmėjai: „Sabalin“, restoranas „Bleu de Frenkel“Informaciniai rėmėjai: LRT, „Etaplius“, „Šiaulių kraštas“, „LT ADVERT“Draugas – gėlių ir dovanų salonas „Dabija“Festivalį įgarsina – MB „SLS Tech“

Romų muzikos festivalis „Tamburinas“
2024-07-10 17:00 | Šiaulių kultūros centro Didžioji koncertų salė (Aušros al. 31)
Liepos 10 d. 17 val. Šiaulių kultūros centre vyks romų muzikos festivalis „Tamburinas“, kuris atskleis romų šokio, dainos bei muzikos grožį.
Renginys skirtas tautinių mažumų, šiuo atveju, romų integracijai, tarpkultūriniam bendradarbiavimui bei teigiamo įsiliejimo į visuomenę skatinimui.
Renginys stiprina tarpkultūrinį bendradarbiavimą bei tolerancijos jausmą kitataučiams, gyvenantiems Lietuvoje.
Renginio trukmė: ~2 val.

TRIO AGORA koncertas „HOTEL TANGO“
2024-07-11 18:00 | Chaimo Frenkelio viloje
2024 m. liepos 11 d., ketvirtadienį, 18 val. Chaimo Frenkelio vilos-muziejaus Koncertinėje salėje (Vilniaus g. 74, Šiauliai) vyks XXI tarptautinio Chaimo Frenkelio vilos vasaros festivalio koncertas. Koncerte pasirodys ansamblis TRIO AGORA – tai trys charizmatiški muzikantai, įvairių prestižinių tarptautinių konkursų laureatai, nuolat koncertuojantys Europos koncertų salėse, bet nepamirštantys ir Lietuvos. Šiauliuose atlikėjai pristatys naujausią savo albumą „Hotel Tango“. Albumas išleistas 2023 m. su Vokietijos įrašų kompanija „Accentus Music“.
Atlikėjai:Žilvinas Brazauskas (klarnetas, Lietuva-Vokietija)Natania Hoffman (violončelė, Italija-JAV-Belgija)Robertas Lozinskis (fortepijonas)
Bilieto kaina: 12 Eur, su nuolaida 8 Eur*
Bilietus į koncertus galima įsigyti „TICKET MARKET“ ir Chaimo Frenkelio vilos-muziejaus kasose.*Nuolaidos taikomos moksleiviams, studentams, senjorams, neįgaliesiems.Vaikams iki 5 metų, kurie neužima sėdimos vietos, įėjimas nemokamas. Informacija tel. +37041433680, el. p. info@ausrosmuziejus.lt

Renginio metu bus fotografuojama/filmuojama viešinimo tikslais

INFORMACIJA APIE RENGINĮ

Data:
2024-07-11

Laikas:
18:00 val.

Vieta:
Chaimo Frenkelio vilos-muziejaus Koncertinė salė

Adresas:
Vilniaus g. 74, Šiauliai
